Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 650/13/8803	Košice II, 11.6.2015
EEČ : 2-64-185-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
V trestnej veci vedenej proti obvinenej XXXXX pre prečin zanedbanie povinnej výživy podľa  § 207 ods.1, ods.3 písm. a) Trestného zákonana tom skutkovom základe, že v Košiciach a inde si neplní vyživovaciu povinnosť k svojmu dieťaťu mal. XXXXX, nar,XXXXX, hoci táto jej vyplýva zo Zákona o rodine a výška ktorej jej bola naposledy určená  na základe rozsudku Okresného súdu XXXXX XXXXX, sp. zn. XXXXX  prispievať na jeho výživu sumou 40 Eur mesačne, túto si však úmyselne pravidelne neplní  a tak za obdobie  od 21.5. 2013 do 31.5.2015, dlhuje do rúk otca XXXXX sumu vo výške najmenej 280 Eur, pričom obvinená vydala svojho syna do nebezpečenstva núdze, pretože otec XXXXX, ktorému bol syn zverený do osobnej starostlivosti, nemohol bez pomoci iných osôb a štátu zadovážiť základné prostriedky na život maloletého syna.

lebo zanikla trestnosť činu

Odôvodnenie:
Uznesením povereného príslušníka PZ, Obvodného oddelenia PZ XXXXX - XXXXX sp.zn.ČVS:ORP-XXXXX zo d¨ľa 14.10.2013 bolo podľa § 199 ods. 1 Trestného poriadku začaté trestné stíhanie za prečin zanedbanie povinnej výživy podľa  § 207 ods.1 Trestného zákona.

 	Následne dňa 12.11.2013 vyšetrovateľka PZ, odboru kriminálnej polície, Okresného riaditeľstva PZ XXXXX uznesením, sp.zn.ČVS:ORP-XXXXX podľa § 206 ods. 1 Trestného poriadku vzniesla obvinenie XXXXX, nar.XXXXX za prečin zanedbanie povinnej výživy podľa  § 207 ods.1, ods.3 písm. a) Trestného zákona v podstate na tom skutkovom základe, ako je uvedené vo výrokovej časti tohto uznesenia.

Vykonaným skráteným vyšetrovaním bol zistený nasledujúci skutkový stav:

Obvinená XXXXX vo svojej výpovedi zo dňa 1.4.2015  okrem iného uviedla, že si je vedomá toho, že má vyživovaciu povinnosť k svojmu synovi XXXXX  Zároveň uviedla, že v inkriminovanom období pravidelne neplatila výživné, pričom sa bude snažiť výživné zaplatiť čo v najkratšej dobe. Zároveň predložila vyšetrovateľke PZ ústrižky o zaplatení výživného za roky 2013 až 2015, pričom ľutuje, že nevyplatila všetko. 

Zo zápisnice o výsluchu svedka - poškodeného XXXXX zo dňa 28.5.2015 okrem iného vyplýva, že XXXXX mu uhradila v plnej výške zameškané výživné, pričom zaplatila aj za mesiac máj 2015. Zároveň uviedol, že tým, že obvinená neplatila pravidelne výživné v inkriminovanom období, on ani jeho syn netrpeli núdzou a neboli im spôsobené žiadne  trvale nepriaznivé následky.

Z listinných dôkazov je zrejmé, že výška vyživovacej povinnosti bola napolsedy určená XXXXX  na základe rozsudku Okresného súdu XXXXX XXXXX sp. zn. XXXXX zo dňa 16.1.2013, právoplatného dňom 1.2.2013  prispievať na svojho syna XXXXX sumou 40 Eur mesačne, vždy do 25 dňa v mesiaci k rukám otca.

Podľa § 207 ods.1, ods. 3 písm. a) Trestného zákona sa prečinu zanedbania povinnej výživy  dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného, a  spáchaním činu vydá oprávnenú osobu do nebezpečenstva núdze.

V zmysle ustanovenia § 86 ods.1 písm. a) Trestného zákona trestnosť činu zaniká aj vtedy ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
	
S poukazom na vyššie uvedené skutočnosti, keďže obvinená zaplatila zameškané výživné v plnej výške a dieťa v inkriminovanom období netrpelo núdzou bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Dušan Čislák
prokurátor